
Moravuri. 


A început să fumege din nou vechiul pu- 
tregai din Scheii Braşovului şi — potrivit datinei 
tradiţionale, — Româuii din două ţări trebue să 
ia act, că iar s'a pornit cearta la bătrâna bise- 
rică de sub ocrotirea Sfântului Niculaie. S'a vân- 
turat prin toate ziarele noastre faimoasa frămân- 
tare electorală din prilejul alegerii recente de 
deputat la congresul naţional-bisericese. Toţi ce- 
titorii de gazete din Ardeal și 'Ţara-Ungurească 
ştiu acum în ce chip s'a dat straşnica bătălie 
din care a ieşit biruitoare flamura roşie a dom- 
nului Arsenie Vlaicu, directorul şcoalelor noastre 
comerciale din Braşov. Ştie cetitorul cum au 
fost bătuţi „găganii“, cum li-s'a strigat întreitul 
„huideo* la „kindergartenul* din Braşov, cum 
între venerabilii păreţi ai bisericii istorice s'au 
aruncat cuvinte grozav de puţin bisericoase la 
adresa profesorilor dela liceul nostru, pe cari în 
mare parte nu i-a impărtăşit soarta de favorul 
excepţional de-a vedea lumina zilei mai întâi în 
sbuciumata republică din Schei. Dar a trecut şi 
granița coroanei Sfântului Ștefan zvonul acestei 
minunate bătălii, doar eră o trebuinţă neapărată 
să ştie şi fraţii noştri din Regat că deacum „s'a 
isprăvit cu găganii* şi a răsărit din nou steaua 
„cioclaşilor*. Erà, se 'nţelege, un păcat de ne- 
iertat, dacă nu se lămureă și la Bucureşti crunta 
răsbunare şi nu se trimeteă vorbă şi pe-acolo, 
că adică: bine să luaţi seama găganilor, că noi 
peioelașii“ răbdăm cât răbdăm, dar când ne-om 
pune noi cu nenea Sterică și cu-ai noştri, vă 
potopim! Și cetitorul ştie, cum intrun avânt de 
nobilă indignare sa sumes părintele protopop 
Voina și i-a făcut scrisoare profesorului univer- 
sitar N. Iorga, indrumându-l la ordine în speci- 








ficul jargon braşovenesc, cam aşa: Ia ascultă mă! 


ME lorgo mă! Să ştii că „ai sticleţi la cap* şi 


ă „te duc de nas toți măgarii“ şi să mai ştii, că 
„eşti un nebun“. Auzi, mă lorgo mă!.,. Aceste şi 
încă multe altele se ştiu acum din ziare. Dar 
nu s'a isprăvit încă marele răsboi. Nu! Mă rog 
„cioelaşii“ sunt teribili în mânie şi când se por- 
nese „loiese“ la cap, nu glumă. lan cetiţi foiţa 
„Deşteptarea* în care biruitorul tribun, d-l Ar- 
senie Vlaicu serie cu tiparul și luminează poporul. 
Cetiţi, pentru Dumnezeu, un număr din această 
foiţă, — mai mult nu cetiţi, — ca să vá faceţi 
o idee de felul cum directorul şcoalei comerciale 
înţelege să-şi susţie rolul de luptător al trebilor 
noastre obşteşti. Cetiţi, ca să faceţi cunoştinţă 
cu mentalitatea caracteristică a luptelor noastre 
de partid, să vedeţi până la ce nivel se poate 
cobori la noi felul de manifestare al dușmăniei 
și să învăţaţi şi d-voastră terminologia particu- 
lară a unor condeie cari scot la suprafaţă ex- 
presii necunoscute în bogata comoară lexicală 
a limbei noastre, expresii cu mult mai impor- 
tante pentru ceice vor să fixeze valorile morale 
ale unei părţi din mult lăudata noastră clasă 
„inteligentă“, decât pentru filologii noştri. — 
Aceste se petrec acum la Brașov sub ochii 
noștri ai tuturora şi, — bun e Dumnezeu, — dar 
precum ne arată semnele şi pe cât ne cunoaștem 
oamenii, opinia noastră publică va avea încă mult 
de furcă cu vâltoarea de patimi din acest ne- 
astâmpărat ungher al neamului nostru. 

Noi, cești din jurul acestui organ de pubi 
citate, prea bucuros am închide ochii şi-am tăceă 
în faţa acestor atitudini bătăioase. Am tăceă, 
fiindcă nu e o plăcere nici să pătrunzi, nici să 
pui la cântar preocupările mărunte, ori năbă- 
dăile din cutare microcosm, fie acesta chiar si- 
nodul bisericii din Schei. Am tăceă şi din mo- 


e 


tivul, că n'avem nici în clin nici în mânecă cu 
echilibrul de partid al pomenitelor frământări 
electorale şi nu avem în programul nostru ten- 
dinţe de-a stărui asupra chestiunilor de ordin 
pur local. Ne mai este şi absolut indiferent, cine 
anume şade în scaunul eforiei din Braşov şi is- 
căleşte condica administrativă a fondurilor dela 
biserica Sfântului Nicolae, dacă această condică 
este purtată cu cinste şi omenie. Dar se ridică 
altă chestiune care nu ne poate lăsă indiferenți, 
căci e în strânsă legătură cu interesele supe- 
rioare ale neamului nostru. Şi aceasta e problema 
educației ce se dă în aceste împrejurări tineretului 
nostru şcolar din Braşov, venit acolo din toate 
unghiurile  românismului, Căci să distingem: 
domnul Vlaicu nu e numai tribun al poporului, 
temperament viu cu neinfrânate şi cronice am- 
biții sinodalnice, nu e numai dibaci elector şi fiu 
al Scheiului înzestrat cu menirea providenţială 
de-a stârpii „găganii“, ci e directorul unui in- 
stitul de învățamânt sub a cărui povaţă şi îndru- 
mare se cresc sute de tineri veniți la şcoală. Și 
incă ceva: atâţi oameni tratați cu „huideo*“ şi alte 
epitete tipice de partidul excelent organizat al d-lui 
Vlaicu, sunt profesorii şcoalelor noastre din Braşov, 
cea mai de căpetenie din instituţiile noastre cul- 
turale. 

Acum închipuiti-vă înalta valoare pedago- 
gică a acestei bătălii. Atâtea sute de băieți cari 
își văd terfeliți profesorii, traşi în noroi şi hui- 
duiţi în biserică. Nu mai vorbim de împrejurarea 
că întinsa activitate, cum am zice publică a dom- 
nului Vlaicu, încă nu e un favor extraordinar 
pentru învăţământ, nici pentru grelele sale inda- 
toriri de director și profesor. Dar vorbim de 
dezastrul moral la care e expusă tinerimea noa- 
stră în astfel de împrejurări. Doar e la mintea 
omului că acești tineri nu pot fi feriţi de vâl- 

Romanul unui poet. 
— O pagină din trecut. — 


»Vieaţa noastră este atât 
de scurtă, atât de monotonă, 
atât de plină de supărări, şi 
de năcazuri, încât, când ni-se 
înfățișează un minut de Jeri- 
câre, ar fi o nebunie pentru 
noi, dacă l-am lăsà să treacă, 
fără să ne bucurăm de dânsul. 

Kogălniceanu. 


Ne ocupăm aşa de mult de noi şi aşa de 
puţin de vieaţa celor din trecut. Astăzi, un an, 
doi, de activitate literară iţi asigură nemurirea. 
O cărticică de încercări, câteva traduceri şi lo- 
calizări ajung pentru a-ţi vedeă portretul în ga- 
zetă, însotit de-o amănunţită descriere a vietii. 
lar despre cei din trecut păstrăm tăcere. Lumea 
lor de gândire, atmosfera în care au trăit, au 
muncit, visat şi suferit, ne rămân închise. Doar 
vre-un migălos cercetător al istoriei literare de 
se mai opreşte din când în când asupra acelei 
vieţi apuse, pe care caută s'o reconstitue după 
puţinele dovezi ce ne-au rămas. 

E un contrast viu între loquacitatea noastră 
despre noi înşine și între ceilalţi, cari erau aşa 
de sgârciţi în a comunică cetitorilor sau a tran- 
smite urmaşilor desluşiri asupra lor. Pecând în 
literaturile străine poţi urmări vieţile scriitorilor 
vechi aproape zi cu zi, la noi abiă cu unul, a 
cărui corespondenţă a fost publicată, în parte, 
dacă ai puteă face astfel. Dar şi acesta — e 





vorba de Alexandri — parecă în întreaga sa 
mulţime de scrisori ar căută în adins să acopere 
partea intimă a vieţii şi să-şi ascundă vibraţi- 
unile mai calde ale sufletului. 

- Mai puţine ştiri avem despre acele câteva 
talente, cari s'au ivit în treacăt pe orizontul vieţii 
literare, au strălucit o clipă ş'au dispărut, — 
despre micile epizoduri ale mişcării deodinioară, 
Printre aceste trecătoare apariţii voiu aminti un 
singur nume: pe acela al lui Hrisoverghi. Cine-l 
mai cunoaşte? Cui îi mai spune ceva acest 
nume, cu terminaţiunea lui grecească? Și, vedeţi, 
ş-a avut şi el rolul lui, un rol asupra căruia 
toate privirile Moldovenilor şi, cum vom vedeă, 


mai ales ale moldovencelor erau aţintite ca 
asupra unui adevărat meteor. Despre el câteva 
cuvinte.!) 


Erà pe la 1934, când Hrisoverghi, peatunci 
în vârstă de 23 ani, își tipări întâia sa poezie 
„Odă ruinelor cetăţii Neamțul“. Erà întrun timp 
când la lași Asachi făceă pe decanul literaturii 


române, când Negruzzi porniă a fi slăvit, iar 


ceilalţi de mai târziu, în frunte cu Alexandri, 
erau încă prin pensioane. Poezia lui Hrisoverghi, 
cu calda evocare a trecutului și prin apostrofarea 
îndrăzneață la adresa sacrilegilor contimporani 
cari distrug monumentele naţionale, a stârnit 
mare sensaţie în Moldova. Prin pleava de tradu- 


'1) Cu prilejul apariţiei unei alegeri din poeziile lui, 
în editura „Minervei“, 





ceri de tot felul deatunci, originalitatea autorului 
(dealtfel mult înapoia autorului „Ruinelor Târ- 
goviştei“) plăci şi reputaţia lui eră întemeiată. 

Dar se întâmplă un fapt ciudat. Trec luni, 
trec ani şi Hrisoverghi nu mai tipăreşte nimic. 
Societatea înaltă, din care făceă parte — erà 
fiu de vornic — şi curtea domnească, căreia-i 
eră ataşat ca adjutant, aşteptau zădarnic conti- 
nuarea făgăduitoarei lui cariere de poet. El 
moare la 1837 şi abiă după moarte vin prietinii 
lui, Negruzii şi Kogălniceanu, îi orânduesc hâr- 
tiile şi-i dau în vileag două volumaşe de tra- 
duceri şi de versuri postume, pe cari ei le înso- 
tesc cu entuziaste cornentarii. 

De ce nu mai publicase nimic în acest in- 
terval? Răspunsul la intrebarea asta e un întreg 
roman, pe care-l voiu povesti după izvoarele 
contimporanilor. 

$ 

Hrisoverghi erà un erotic sentimental. 
Acesta dealtfel pare a fi fost spiritul general al 
epocei şi al societății sale, când poezia senti- 
mentală eră atotstăpânitoare. Și mai eră Hriso- 
verghi un tinăr „frumos ca un zeu“ — cum 
spune Negruzzi. Chipul lui, cum ni-se arată din- 
tro ilustrație cunoscută, în care seamănă mult 
cu poetul german Theodor Körner, eră în adevăr 
seducător. Cu calităţile aceste fizice şi sufleteşti, 
el stăpânea o lume, iubeă și eră iubit și vieaţa-i 
treceă în o dulce nelucrare, „El sar fi silit sp 

toarea de patimi care se deslănţuiesc sub ochii 
lor. Sunt sigur că au fost la biserică când s'a 
strigat „hoo găgane“ cutărui profesor, sunt sigur 
că in oara de merceologie a domnului Vlaicu ce- 
tese tiradele din „Deşteptarea“, gazeta „dom: 
nului directori, şi sunt sigur şi de aceea, că în 
preziua faimoasei biruinţe, mintea domnului Vlaicu 
a fost mai preocupată de şurubăriile duiosului 
echilibru de voturi, decât de cutare problemă pe- 
dagogică. Sunt lucruri omeneşti şi atăt de fireşti 
acestea. Nici nu mai trebue să stăruim asupra 
incontestabilei influinţe stricăcioase a acestor eve- 
nimente asupra sufletului plăpând al şcolarilor. 
Prea degrabă îi introduceţi după culisele pati- 
milor pe aceşti băieţi, cari sunt trimişi să învețe 
carte şi bune moravuri la Braşov şi în al căror 
suflet rămâne amintirea unor frământări vulgare 
cu toate dezastrele lor, .după cum şi în memoria 
scriitorului acestor rânduri va rămânea totdeauna 
întipărită icoana respingătoare, când în amurgul 
unei frumouse sări de toamnă de-acum zece ani 
a văzut doi turmentaţi cetăţeni ai Scheiului, (Au 
trecut zece ani: nu mai pot face proces) cum 
treceau ținându-se pe după cap și cântau cu o 
teribilă răsboinicie pe aria lui „Deşteaptă-te ro- 
mâne“ : 

„Murim mai bine ?n ceate cu funia pe spate 

Decât să dăm noi votu’ lui ofu Ghiţă Pop!“ 

Pe-atunci incă nu ieşise vorba cu „găganii“ 
şi nu ştiu încă dacă aceștia au fost trecuţi dejà 
în cântec! 


Trebue să ne ridicăm cu toată energia îm- 
potriva acestor stări detestabile. Şi fiindcă suntem 
siguri că pentru aceste rânduri absolut obiective 
şi cinstite vom fi „loiți“ la cap în „Deşteptarea“, 
unde ni se va spune probabil că şi noi suntem 
„gâgani“ ori „nebuni“, — nu ne adresăm dom- 
nului Viuicu cu rugămintea de-a ridică steag alb, 
căci temperamentul de luptător al noului deputat 
congresual de sigur ne-ar respinge cu violenţă. 


Întoarcem însă privirile noastre spre consis- 
torul din Sibiiu în frunte cu I. P. Sf. Sa Metro- 
politul Meţianu, dela cari aşteptăm o soluţie ra- 
dicală şi definitivă a acestei situaţii insuportabile. 


Dela hotărirea acestor foruri competente, 
depinde și atitudinea noastră din viitor in această 
chestiune. 











“ȚARA NOASTRA: 


REVISTA POLITICĂ. 


Din Camera deputaţilor. Primindu-se pro- 
iectul de budget, Camera a întrat în discuţia pro- 
iectului de lege despre apropriaţie. Dintre depu- 
taţii români a luat cuvântul preşedintele clubului 
naţionalist d-l Dr. Teodor Mihali care, într'un 
discurs avântat, a arătat motivele pentru cari 
partidul naționalităților nu poate aveă incredere 
în guvern, şi a încheiat cu declarata că nu pri- 
meşte proiectul. 

De altminteri, săptămâna parlamentară a 
adus două interpelaţii mari. Una a d-lui deputat 
Dr. lulu Maniu în chestia înlăturării, cu forţa, 
a unei cruci siinţite în comuna Craifalău şi în 
afacerea atentatului săvârşit asupra „Pietrii liber- 
tăţii“* din Blaj, — alta a deputatului guverna- 
mental Eitner în chestia eliminării unor elevi 
dela preparandia din Györ. 

Interpelaţia d-lui Maniu şi desfăşurarea ei 
au fost ţinute in acelaş ton energic şi serios, 
însoţite cu aceleaşi argumente logice cari carac- 
terizează toate discursurile distinsului deputat 
român. Răspunsul ministrului a fost, fireşte, e- 
vaziv... „S'a pornit anchetă“, 

La 2 Dec. n., când cu jubileul împăratului, 
câţiva elevi ai preparandiei din Györ n'au voit 
să ia parte la serviciul divin. Pentru fapta acea- 
sta toţi au fost eliminaţi din partea direcţiunii. 
In chestia aceasta a interpelat deputatul Eitner, 
stârnind o furtună de indignare atât de mare 
incât eră să i-se voteze ministrului de culte ne- 
incredere, dacă preşedintele Justh n'ar fi ridicat 
şedinţa în momentul cel mai critic. 

lar până a doua-zi spiritele s'au mai do- 
molit, elevii au fost reprimiţi, ministrul a făcut 
câteva declaraţii patriotice şi chestia s'a luat dela 
ordinea zilei. l 





o 

Liberali și constituționali. Fostul ministru 
de justiţie nu s'a mulţămit cu destăinuirile făcute 
despre pact, ci a mai îmbogăţit cronica mora- 
vurilor politice din Uugaria cu declaraţia că are 
informaţii pozitive că partidul constituţional de 
sub şefia lui Andrâssy urmeuză tratative secrete 
cu fracțiunea vechiului partid liberal de sub şefia 
lui Tisza, — cu scopul să fuzioneze. Polonyi a 
numit şi numele celor cari urmează tratativele, 
vice-preşedintele Camerei Nâvay şi un alt deputat. 

Fireşte, ştirea aceasta a fost numai decât 
categoric desminţită... Tot atât de categorie se 

desminţise, la vremea sa, şi svonurile despre 
„pact... 

Şi de ce war puteă oare fuzionă liberali zi 
constituţionali? In ce privește moralitatea poli- 
tică — stau la acelaș nivel compromis. 


o 

Andrássy și Asquith. Inainte de a ne pre- 
zintă Camere: proiectul său de lege despre votul 
plural, ministrul de interne a încercat să justifice 
înaintea deputaţilor majorităţii principiul votului 
plural, invocând în sprijinul caricaturei sale au- 
toritatea prim-ministrului englez H. H. Asquith, 
spunând — în culoarele Camerei — că ministrul 
englez i-ar fi declarat că votul plural e „singurul 
sistem care corăspunde postulatelor civilizaţiunii“. 

Cuvintele contelui Andrăssy au fost înre- 
gistrate de toată pressa dela noi şi din străină- 
tate, fără ca Andrássy să fi desminţit lucrul. 

Zilele trecute, însă, un deputat englez so- 
cialist i-a adresat ministrului Asquith o scrisoare, 
rugându-l să-i răspundă dacă a făcut declaraţia 
colportată de ministrul Andrássy, Prim-ministrul 
englez a răspuns numai decât că nici lui An- 
drâssy, nici altuia nu i-a făcut o declaraţie de 
felul acesta, care e în contradicție făţişă cu con- 
vingerile lui. 

Pressa oficială maghiară acum, fireşte, s'a 
pornit să desminţască ştirile înregistrate şi ne- 
desmintte acuma's câteva juni... Nu, Andrássy 
n'a spus nimic... 

Dat de gol, Andrássy neagă... 
numește politică coaliţionistă ! 


Aceasta se 


Destăinuirile lui Polonyi. 
— Pactul coaliţiei cu Coroana. — 

In şedinţa de Vineri a Camerei deputaţilor, 
fostul ministru de justiţie Polonyi Géza, care în 
urma acuzelor ce le-a ridicat impotriva lui de- 
putatul Lengyel Zoltán, un maniac al adevărului, 
a fost părăsit din partea colegilor săi ministe- 
riali și nevoit să demisioneze din postul de su- 
prem pasnic al dreptăţii. — a voit să se răs- 
bune asupra necredincioşilor săi tovarăşi de odi- 
nioară luminând, intrun discurs de trei ore, 
taina, marea taină a ajungerii coaliţiei la guvern, 
citând textul original al pactului încheiat între 
Coroană şi opoziție „naţională“. 

In destâinuirile fostului ministru nu e nimic 
nou, nimic ce nu sar fi ştiut cu mult înainte. 
Nou e numai textul autentic al pactului, — dea- 
tâtea-ori desminţit din partea guvernului, 








câştige slava lteraturei — zice Kogălniceanu — 
dar un amor viu, mare, ce se sfârşi numai cu 
vieața sa, veni de-l răpii ocupaţiilor. Erà tânăr, 
frumos, avea tot ce poate plăceă unei femei, 
socoteă că aveà încă multe zile de trăit. Toate 
aceste ii pot sluji de desvinovăţire pentrucă în- 
cetă a lucră pentru public. Şi dacă mai fù poet, 
dacă mai luă lira în mână, aceasta o făcu numai 
pentruca să slăvească pe aceea, care-i realizase 
toate voluptàtile ce visase in nopţile sale de 
tânăr“. Un amor puternic, mistuitor, care-i co- 
vârşeă toată fiinţa și luă toată voinţa la fapte. 


Şi cine eră fericita, pe care frumosul că- 
pitan de gardă şi poetul cu ochii pătrunzători o 
îndumnezeiă ? Kogălniceanu nu vrea să ne des- 
vălească „mai mult decât iartă cuviinţa“. El vor- 
beşte numai in general şi zice că „eră o femeie 
tânără, frumoasă, cu o închipuire vie, ce-și păs- 
trase încă iluziile copilăriei şi care, tremurând 
la cuvintele de foc ale tânărului poet, ii răspun- 
sese: iubeşte-mă, fi norocit, fă-ţi un nume stră- 
lucit între oameni, ca să mă acoperi şi pe mine 
cu slava ta“. Atât. Dar un alt biograf e mai 
putin discret, George Sion, ne încredințează că 
ființa care-l captivase pe Adonis-ul Iaşilor, eră 
cea mai frumoasă femee ce strâluceă pe-atunei 
în societatea înaltă. Fată a Vornicului Dimaki, 
autor de poezii şi acesta, Catinca — aşa se 
numiă — moştenise aşazicând dragostea pentru 
vers dela tatăl său. Ea se măritase după lor- 








duche Beldiman, (un fiu al poetului Beidiman), 
dar „cuconul Iordachi“ fiind un om din cale 
afară prozaic, nu se potrivea deloc cu tempera- 
mentul ei, şi legătura de dragoste dintre ea şi 
Hrisoverghi fù o urmare firească a înrudirei lor 
sufleteşti. | 

Ce-a urmat, e uşor de ghicit: o iubire ro- 
mantică a unei părechi răsfatate. Întâlniri sub 
cerul instelat al nopţii. Visări, nădejdi şi îndoeli 
Lecturi comune din autori ca Byron şi Chénier 
și alţi lirici duioşi, cari tălmăceau așa de bine 
simţirile lor. Lnerimi. fericire și blesteme. Și 
toate acestea Hrisoverghi le exprimă şi în ver- 
suri, cari însă erau scrise numai pentru ea: 

Te iubesc, s'a sfârşit tvate; 
Dragostea margini nu are; 
Te iubesc îi rugăciunea 
Ce înalt cătră uitare... 

Din romanul acesta se desface cu deose- 
bire un epizod mai mic, Biografii ne spun de-un 
bal mascat la curte (în 1836) în care Hrisoverghi 
apăruse îmbrăcat într'un bogat costum de tem- 
plerier. Doumna Catinca purtă părul cel bogat 
resfirat pe umeri şi văzând pasiunea iubitului ei 
pentru acest pâr, îi dădu voie să-şi taie o şuvită 
de suvenire. Acest moment Hrisoverghi la fixat 
în două poezii. întitulate „Unei vite de păr“, dintre 
cari mai reuşită e următoarea: 

Gaj de vecinică iubire, 
Mâna ei mie te-a dut; 
Să te port în veci pe sinu-mi 








Ei şi ție mam jurat.. 

Ími voiu ținea jurämåntul; — 
Pe sinu-mi pånw la mormânt 
Te voiu purtà cu 'ncântare 
Ca un lucru ce-mi eşti sfânt, 
Nu pentru aducere aminte 
Cici în veci la ea gândesc 
Dar ca sî potol vàäpaia 
Focului ce'n pept simţesc. 


Aceasta poezie — zice Sion — şi-a avut 
succesul ei. Frumoasa Catinca, foarte măgulită 
în amorul ei propriu, «profitând de prima oca- 
ziune de intâlnire între patru ochi, îi permise a 
sărută întreg părul ei cel frumos, pe care-l cân- 
tase cu atâta foc şi întreg corpul ei cel voluptos». 
lar dragostea continuă cu şi mai multă patimă, 
intre izbânzi și vecinică îndoială și cu conştiinţa 
chinuită de gândul de-a nu putea iubi decât în 
ascuns pe aceea care eră soţia altuia: 

Ziua toată în tăcere 

A o trece sunt silit, 

Si marăt cu nep sare, 

Să mi fac că's liniştit; 
Cări de groază mă cutremur 
Nu cumva vre-un oftat 
Duşmanilor să vădească 
Focul ce mi-ai ațițat. 


In clipe de-aceste e cu putință ca roman- 
ticul nostru poet să se fi gândit şi la vre-o ră- 
pire, ca o retragere cu iubita sa în vre-un colţ 
idilic al naturei. O ghicim aceasta şi d'n felul 
cum iși cheamă mereu iubita, mai ales din tra- 

Acest pact e un preţios document pentru 
istoria moravurilor noastre politice; e un docu- 
ment istorie care ilustrează viu micimea de su- 
flet, îngustimea de vederi, lipsa de caracter și 
puritanism politic al celor cari până azi s'au pe- 
rindat la cârma statului. 

Pactul e alcătuit din următoarele puncte: 

1). Descopeiarea chestiei limbei de comandă şi a 
serviciului. In legătură cu acesta, un manifest al guver- 
nului prin care se stărue asupra drepturilor constituţionale 
ale naţiunii. In ce privește acest manifest, prim-ministrul 
ce se va numi va aveă să facă propuneri Maj Sale. 

2. Indemnitate şi contingentul normal de recruți pe 
anii 1905—1906. In ce priveşte urcarea contingentului, păr- 
ţile contractante recunosc necesitatea ei, sunt însă de pă- 
rerea că această chestie are să fie adusă în discuție par- 
lamentară prin guvernul întâi, al doilea numai când se va 
ivi necesitatea absolută a urcării. 

3. Budgetul pe 1905 şi 1906... 

4, Inarticularea în lege a convențiilor comerciale 
ce s'au încheiat deja cu statele străine şi a tarifului vamal 
autonom. 

5. In ce privește raportul intre Austria şi Ungaria, 
Maj. Sa lasă mână liberă guvernului cu condiţia firească, 
însă, că transucţiunea între cele două guverne are să se 
încheie în înţelesul legii XXX din 1899. Dacă transacți- 
unea nu s'ar puteă încheiă, rămâne status quo-ul pânăce 
există convențiile comerciale. Aprobarea transacţiunii croate. 

6. Degajarea de sub responsabilitatea materială a 
guvernului Tisza şi Fejérváry. Parlamentul va puteă, încă 
să aducă hotărire în ce priveşte direcţia politică a acestor 
guverne. 

1. Guvernul se va alcătui pe baza propunerii prim- 
ministrului numit de Maj. Sa, pe baza 67-istă din uderenţii 
votului universal, cu sprijinul membrilor partidelor coaliate. 

8. 9. Misiunea guvernului va fi intruparea tuturor 
cerințelor înşirate în punctele de sus şi, înafară de asta, 
realizarea reformei electorale pe baze cel puţin atât de 
largi cum prevede proiectul actualului guvern. După îm- 
plinirea aceatei misiuni, guvernul va publică alegeri noui, 
iar după alegeri își va dà demisia. 

In cadrele acestui pact, Polonyi a atacat 
guvernul cu violenţă, sarcastic acum, avântat şi 
patetic în clipa următoare, şi vânând mereu 
aplauzele partidului independent pe seama căruia 
a fost rostit intreg discursul. Fireşte, în rândul 
întâi şi-a îndreptat săgețile veninoase impotriva 
partidului constituţional şi al șefului Andrássy, 
care fusese mai stăruitor în motivarea necesităţii 
că ministrul de justiţie Polonyi trebue să-și dea 
demisia. 

Motivele cari l-au îndemnat pe Polonyi să 
ţină acest discurs de destăinuiri politice pot fi 
răsbunare, ambiţie jicnită, vanitate,... rămâne 
însă adevărul rostit. 








„TARA NOASTRA“ 


„Nu e caz de precedenţă — scrie din acest 
prilej „P. Lloyd“ — ca un guvern să se mai fi 
alcătuit la o poruncă a domnitorului, cu aban- 
donarea tuturor principiilor pentru cari au luptat 
ceice au fost comandaţi la guvern... Oricari ar 
fii motivele lui Polonyi, a adus un mare serviciu 
tării, schițând istoria moravurilor politice ale 
partidelor noastre. Ceice au azistat la şedinţa de 
Vineri au putut să inveţe un lucru de mare im- 
portanță: cum nu-i iertat să se facă politică.“ 

Guvernul coaliţionist a făcut politică cum 
nu-i iertat să se facă: punându-se pe baza prin- 
cipiilor combătute de el, câtă vreme a fost în 
opoziţie. A luat asupra sa toate sarcinile pe cari 
le combătuse: a votat budgetul, contingentul re- 
cruţilor, convențiile comerciale încheiate cu stră- 
inătatea, transacţiunea, și-a suspendat programul 
referitor la limba de comandă... şi, pe de-asupra 
a mai votat lucruri ce nu i-s'au cerut: urcarea 
cuotei, îmbunătăţirea soldei oficerilor, revizuirea 
regulamentului cumerei etc. 

ȘI, în vreme ce fostul ministru de justiţie 
citiă tabloul păcatelor politice ale foștilor săi to- 
varăşi, — partidul independist se frământă în 
neliniște, ministrul de interne făceă mişcări ner- 
voase, Wekerle şedeă impasibil, — iar partidul 
poporal — „partidul viitorului“ — se desfătă... 
Polonyi de mult şi-a mârturisit simpatiile clericale. 

Efectul discursului a fost zădărnicit, însă, 
de declaraţia că — primeşte proiectul de lege 
despre apropriaţie. 

O nouă lecţie pentru toţi cum nu este iertat 
să se facă politică. 


D. C. Stere, distinsul fruntaş al partidului 
naţional-lberal din România şi director al revi- 
stei „Vieaţa româneascâ“, a citit în cameră, săp- 
tămâna trecută, proectul de răspuns la Mesagiu. 

Intreaga cameră, fără deosebire de nuanţe 

politice, a ascultat cu atenţiune și aplaudat en- 
tuziast pe raportorul comisiunei Adresei. O ră- 
spândită foaie bucureşteană scrie că deputatul 
de laşi (care în mod atât de fericit a ştiut să 
unească în remarcabilele sale studii politice și 
sociale, concepţia democratică cu un viu şi luminat 
patriotism) „a dat o expresiune superioară pre- 
ocupărilor ce le inspiră majorităţii vremurile ho- 
tăritoare în care trăim“. 
l Este un proect al răspunsului, care la fiece 
pas, denotă pe cugetătorul politic; care îmbră- 
tişează cu o vedere cuprinzătoare toate nevoile 
împreună cu toate posibilitățile prezentului şi care 
are toată autoritatea de a interpretà voința ma- 
jorității şi de-a indică linia în care se va desvoltă 
necesar acţiunea partidului său. 

CRONICA LITERARĂ ȘI ARTISTICĂ. 


Despre Tolstoi, a vorbit Dumineca trecută, 
în fața unui numeros public select, la „Asociaţie“ 
d-l Oct. ©. Tăslăuanu. 

A fost desigur una dintre seratele cele mai 
importante: d-l Tăslăuanu a cristalizat într'un 
mod artistic, vieaţa şi 'opera unui om, care-a 
stârnit prin spiritul lui răsboinic, cele mai vii 
discuţii în zilele noastre. 

o 

Critică literară. Ziarele din Bucureşti aduc 
amănunte picante despre o bătaie în toată re- 
gula, întâmplată la Universitatea de-acolo, între 
criticii literari N. Iorga şi M. Dragomirescu. — 
E sigur, că acesta este cel mai puţin indicat mijloc 
de-a rezolvă problemele literare şi sociale și de-a 
dobândi increderea cetitorilor. 

o 

Premiul Nobel. Ca în fiecare an, s'au acordat 
şi în 10 Dec. c. premii din vestita fundaţiune 
Nobel. Premiul de pace s'a împărţit între Fre- 
deric Bajer (Danemarca) şi K. P. Arnoldson, un 
cunoscut om politic svedez. Premiul pentru chimie 
l-a primit E. Rutherford (englez); cel pentru fi- 
zică profesorul G. Lippman din Paris; cel pentru 
medicină împărțit între profesorii vestiți Metschni- 
koff (Paris) și Ehrlich din Berlin, amândoi bac- 
tereologi cunoscuţi. Premiul de literatură anul 
acesta nu s'a dat unui literat, cu toate că zia- 
rele vorbeau de poetul englez Soinburne şi de 
marea prozatoare svedeză Selma Lagerlöf ca 
luați în vedere. Juriul din Stockholm s'a decis 
anul acesta pentru un filozof şi a acordat distincţia 
profesorului R. Enken din Jena, unuia din cei 
mai mari cugetători ai Germaniei de astăzi. En- 
cken este astăzi în vârsta de 62 de ani, e unul 
din marii idealiști germani, un al doilea Fichte, 
poate și premiarea lui a făcut o bună impresie. 
Se ştie că fiecare din premiile Nobel se ridică 
la suma de 200,000 de franci. 

o 

„Junimea literară“, cunoscuta revistă Buco- 
vineană, a reapărut iarăş după un relache de 
4 luni. Publicul românesc desigur ar trebui să 
fie mult mai binevoitor faţă de revistele bune... 
care oricât, aduc în totdeauna câte „ceva“. 

ducerea unei cunoscute poezii a lui Schiller, 
care se încheie cu frumoasa invocare: 


Vin, coboară-te la mine, 
Zină mândră și frumoasă. .. 
Flori pe care Mai le naşte 
Pe cale-ți voiu presură 

Și în braţe-ți şi pe sinu-ți 
Cu prisos le-oiu revărsă,. 
Ascultă, câmpul răsună 
De cântări veselitoare, 
Părduţul lin îşi poartă 
Valurile 'ncântătoare : 

Şi 'm cea mai mică colibă 
Este loc încăpălor 
Pentru-o păreche iubită, 
Fericită în amor! 


Fericirea însă a avut ş-un sfârşit, căci orice 
roman trebue să-și aibă şi-o deslegare. Unul, cel 
puţin, dintre eroi trebue să dispară ca o urmare 
a conflictelor psihologice. In cazul nostru cel 
mai slab a fost poetul. El a căzut jertfă, fără 
să-și fi trăit vieaţa pe deplin şi fără să-şi fi dat 
toată măsura lui de scriitor. 


Asupra sfârşitului lui Hrisoverghi părerile 
variază. Pe când Cogălniceanu relatează un şir 
de amănunte despre o boală îndelungată a lui, 
provenită din o răceală la bal, o boală care în 
timp de un an şi ceva îl făcu din cel mai frumos 
tânăr al Moldovei ce fusese, într'o umbră de om, 





— Sion aduce moartea lui în legătură cu o 
aventură mai banală, avută tot cu doamna Ca- 
tinca Beldiman, născută Dimachi. «Soţul înşelat 
— povestește Sion — prevenit de cineva dintre 
servitori, într'o zi plecă la ţară, spuind că se 
duce pe mai multe zile, iar în seara aceleiaş 
zile se întoarse și dupăce se asigură de toate 
ieşirile, bătă la uşa camerei de culcare. Tânărul 


„Hrisoverghi se îmbrăcă cât mai repede pută, 


deschise fereastra despre grădină și spunând co- 
coanei că poate să deschidă uşa, — după aceea 
se aruncă în spaţiu. Cuconu [Iordachi întră și 
dupăce nu văzu pe amantul, care știă bine că 
fusese acolo, după ce-l căută prin toate colţu- 
rile şi dulapurile, deschise fereastra şi atuncia 
văzii jos, sub păretele casei, un om care abiă 
se mişcă. Se întoarse cătră infidela sa con- 
soartă și-i zise: „L'ai mâncat fript pe bietul 
bâiat! leşi din ochii mei, păcătoasă! Apoi în- 
pingând-o, aproape desbrăcată cum eră, o scoase 
afară, o puse în trăsură și o trimise la părinţii 
ei. După aceasta, ridicând pe bietul Hrisoverghi, 
mai mort, pe cearșafuri, îl duse în camera de 
unde sărise şi-l îngriji cu cea mai creştinească 
solicitudine. Dar nu fù posibil să-l scape, căci 
se dislocase toate oasele din încheieturi şi i-se 
frânsese şira spinărei. După vre-o zece zile de 
cumplite dureri, nefericitul se duse din lumea 
celor vii“... 





Deosebirile între versiunile asupra morţii 
poetului sunt mari şi, pentru frumuseţea și poezia 
romanului acestuia, ne convine să inclinăm cătră 
versiunea dintâi. In orice caz rămâne stabilit, 
că sfârşitul acestui fenomenal tânăr, care apune 
la vârsta de 26 de ani, stă în legătură cu iu- 
birea lui, pusă de-asupra oricărei aspiraţiuni şi 
a oricărei. îndatoriri de vieaţă. 


“ 


Am stăruit asupra acestor amănunte mai 
întâi pentrucă sunt mulţi cari nu le cunosc şi 
fiindcă sunt rare figurile din vremuri, asupra 
cărora se mai poate proiectă oare-care lumină. 
Am mai urmărit însă ceva. Poate ca, îndemnat 
de cele cuprinse aici, să se găsească vre-un pro- 
zator de astăzi şi să intrupeze din schiţa aceasta 
un roman cultural din cele mai frumoase. Toate 
elementele trebuitoare sunt date. Acţiune destulă, 
un cadru admirabil, în mijlocul căruia Hriso- 
verghi, cu sufletul lui complicat, oferă unul din 
cele mai atrăgătoare subiecte. Rămâne numai ca 
acel prozator de astăzi, care va atacă acest 
subiect, să fie bine pregătit, să cunoască mai 
întâi atât de interesanta epocă dintre anii 1880 
şi 1890, — cu romantismul ei dulceag, cu vieaţa 
dela curte, cu moravurile în familie, cu incepu- 
turile literare. Dar pentru un talent de seamă 
problema n'are să fie grea. Haide; cine poate? 

U. Chendi. 

Educaţia ţăranului român. 


Conservatismul colectiv intocmai ca şi cel 
individual are două părţi, una pozitivă şi alta 
negativă. El poate servi spre binele şi propăşirea, 
insului, întocmai cum poate să-l reţină în loc; 
să-l facă să părăginească în nişte forme de vieaţă, 
aflătoare pe un stadiu inferior de cultură. In 
acelaş fel se poate validità conservatismul şi în 
vieaţa popoarelor ca un principiu de vieaţă pro- 
păşitor, ori retrogradist, 

In evoluţia culturală a poporului nostru 
aflăm probe și pentru un fel şi pentru altul din 
formele de manifestare accentuate. 

Să ne ocupăm cu una din formele, ce aparţin 
părţii negative a acestui principiu lucrător în 
vieaţa unui popor. Prindem, numai formele de 
manifestaţie tipică, căci aceste ne bat mai tare 
la ochi. i 

Credem a nu greși când acestui principiu 
de vieaţă îi atribuim umilința prea mare a tjära- 
nului nostru, Noi cei din Ardeal prea deseori 
suntem neplăcut surprinşi de umilinţa cu care se 
prezintă ţăranul în fața domnilor, mai ales în 
faţa dregătoriilor. Parcă ar voi să se facă alăturea 
cu pământul înaintea aceluia, de care se teme, 
ori aşteaptă să câștige ceva. O slugărnicie scâr- 
boasă manifestă în atari cazuri, încât ca Român 
te plesneşte o ruşine peste faţă, dacă ai neno- 
rocirea să fi prezent la o aşa scenă urită. Pe la 
judecătorii în calitate de martor, ori apoi ca in- 
culpat atâta se umileşte, încât te cuprinde mila. 
Aveam un prietin, judecător ungur, căruia odată 
i-am zis: „ce crezi, doară noi Românii încă 
suntem ceva; încă numărăm ceva în ţara asta“, 
Cu un gest de gentry maghiar mi-a ripostat: 
„Ce sunteţi voi? Ce numărați voi? Un nimica. 
Sunteţi o nulă pe globul maghiar“. Am tăcut; 
mi-am curmat discuţia, ca să nu conturb nota 
veselă a societăţii. Dar vreme îndelungată mi au 
sunat cuvintele lui în ureche, iar în inimă mi-a 
cășunat o rană, pe care nici azi nu o pot sterge. 

Da! avea dreptate nobilul judecător, căci 
el cunoşteă bine firea poporului din multele ca- 
zuri, ce i-s'a dat să le vadă şi aprecieze în ca- 
riera sa de judecător, cum şi din vârsta copi- 
lăriei, fiind născut, şi crescut între Români. Știă 
el bine, că pănă ce ţăranul nostru nu va lăpădă 
haina mohorită a slugărniciei şi umilinței, nu se 
poate vorbi de o numărare in sensul politie cum 
eu am fost pus teza şi cum o a înțeles și el. 





"PARA NOASTRA“ 


Da! E prea umilit țăranul, prea mult se 
căciuleşte în faţa celor mai mari. Prea mult îi 
agrăiește cu: „Măria-Ta!* Mai mult decât ar 
trebui. 

Dar, nu e el de vină, ci sistemul blăstămat 
al timpurilor trecute, care cu o tenacitate îndăâr- 
jit vrea să se pereneze şi astăzi. 

E! iobagiu, stăpânul său nemeş. El sărace; 
stăpânul său bogat. El sdrenţos, stăpânul său 
în purpur. Cum puteă alteum să se formeze. 
Din casa părintească îl crescuseră părinţii cu 
zicala: „Capul plecat nu-l taie sabia“. De acolo 
văzuse cât de jos stă el, născut în colibă şi cre- 
scut cu mămăligă. Mai venise apoi și sfânta 
Maică biserică, care in toate învăţăturile sale 
propagă umilinţa zicând: „Toată stăpânirea e 
dela Dumnezeu“; „Supuneţi-vă stăpânirii“ ete. 
Nu vă miraţi deci, că el nu se poate spălă de 
rugina aceasta. 

E greu; e foarte greu să crești un popor, 
atât de jos asvâriit de vitregitatea vremurilor. 
Numai prin o muncă înceată şi conştientă se poate 
face şi numai în curs de lungă vreme. 

Noi intelectualii Români, ieşiţi din opincă 
să nu suferim, ca țăranul să se proștearnă în 
faţa noastră, să-l dedăm a da cinstea cuvenită 
cui nu se cuvine şi umili în faţa unei cioloabe. 

Bisericanii să studieze bine sufletul ţăranului 
şi să nu opuie cu toată ocazia manifestarea unui 
duh mai elevant și independent. Voi preoţi şi 
învăţători, învăţaţi poporul să ţină la vredaicia 
sa ca neam ales şi cu însuşiri alese şi posteri- 
tatea vă va binecuvântă! Dr. Petru Șpan. 


ECONOMIE. 


Răvaş economic. 


Săraca noastră literatură statistică s'a în- 
mulţit cu două publicaţii relativ de o valoare 
netăgăduită. Prima şi ca valoare şi ca apariţie 
e „Anuarul băncilor române pe anul 1909“ re- 
dactat cu multă competenţă de neobositul scriitor 
economic d-l Constantin Popp iar a doua e „Ca- 
Jendarul portativ al functionarilor de bancă ro- 
mâni pe anul 1909* întocmit de di Vasile Babi. 

Propriu zis nici una dintre aceste publicaţii 
nu au pretenţia să ne dea o lucrare statistică, 
grupată şi comentată ca atare, dar pe de o parte 
materialul preţios ce ni-l pune la dispoziţie, pe 
de altă parte lipsa lucrărilor de statistică pro- 

prie, atât de mult simțită la noi — ne îndeamnă 
să le socotim în această categorie. 

Anuarul băncilor, editat de altfel de aso- 
ciaţia băncilor noastre, însoţirea „Solidaritatea“ 
a intrat în anul X-lea de apariţie. Și parecă 
autorul a ţinut seamă de acest modest iubileu, 
căci ne-a dat cel mai bun anuar, ce am avut noi 
de acest fel. Imbunătăţirile ce le-a făcut, cu 
material nou şi preţios, tabela statistică cu care 
încheie Anuarul şi lărgirea cuprinsului cu inşiru- 
irea diferitelor însoţiri şi societăţi comerciale ne 
indreptăţesc să așteptăm pentru anii următori 
complexe de material tot mai preţios. 

La partea calendaristică are date preţioase 
pentru cei din jurul băncilor, cu deosebire. Şe- 
matismul băncilor e cât se poate de complet şi 
corect. Părţile despre Insuţiri, Societăţi comer- 
ciale şi Solidaritatea ne servesc date — în mare 
parte aproape necunoscute marelui public. 

Din tabloul statistic, al cărui extras îl for- 
mează Bilanţul general a institutelor de bani 
române pro 1907 ştim că 149 institute române 
(câte sunt luate în socoteală) au avut cu sfâr- 
şitul anului 1907 capital social de 18,247,104 cor.; 
Fonduri de rezervă 6,583,838 cor. şi au admi- 
nistrat depuneri spre fructificare în sumă de 
74,164,990 cor. Activele totale a acestor bănci 
au ajuns cifra de 145,368,274 cor. realizând prin 
ele un câștig curat de 2,500,178 cor. In cursul 
anului încheiat s'a plătit la funcţionari şi con- 
ducătorii de bănci (fără tantieme) suma de 1,029,203 
cor. Iar statului i-s'a plătit contribuţie și dare 
după interese de depuneri peste 1,200,000 cor. 

Când felicităm din suflet pe d-l Const. Popp 
pentru reușita muncă, ce-a pus la redactarea 
Anuarului — am dori să avem la anul acelaş 
progres in îmbunătăţire, cum ni l-a dat actualul 
anuar, fată de anii trecuţi. 

A doua publicaţie, calendarul d-lui V. Babi 
e ca o completare modestă a anuarului. Dl Babi 
a făcut o încercare — dar bine răuşită. A scos 
pentru întâia dată şi încă în editură proprie un 
Calendar de specialitate. Din partea statistică a 
Calendarului ştim — după cronologie în ce zi a 
anului s'au inființat diferitele noastre institute de 
bani. Ştim apoi numărul funcţionarilor aplicaţi 
la băncile noastre şi ştim în ordine alfabetică şi 
numele tuturor acestor funcţionari — în număr 
de 658. 

Din acest număr, aproape considerabil va 
trebui să substragem pe ceice sunt angajaţi la 








Imn poporului... 
De DEMETRU MARCU. 


pe «+ Nevrednică şi pătimaşe turmă, 
„Înfometată hiend pânditoare, 

„Pe crăcile pământului, omidă 

„Şi "n lanurile vieților, neghină l...“ 

Te vor chemă cei îmbuibaţi, noroade! — 
E tot ce-o minte luminală prinde 

Pe marea 'nfurtunată şi adâncă 

Din strigătul stăruitor de veacuri. 


Nu tiu să iei aminte *n aste stihuri, 
Popor îngândurat şi plin de doruri, 
Că lumile şi timpurile noastre, 
Cer o schimbare-a feții, la natură! 
Și nici că vreau să tulbur adormirea-ţi 
Cu visuri guralive şi deşarte — 
Sunt prea străin de vieaţă şi de tine, 
Ca să te "'ncrezi în primul ce coboară! 
Și sufletu-ți nici când nwar vrea gândirea-mi 
Să-l hămesească 'n valurile-i tulburi: 
Sunt solul care 'n aeru-ți pluteşte 
Trimis de-o 'mdrăgostire din adâncu-mi... 
In urma mea nu-s credincioşi, mărite, 
Nici turme hrăpitoare nu mă "mpresur — 
Eu nu cunosc pe nimeni şi nici cerul 
Nu mă cunoaşte! 

Gândurile mele 
Aseamănă-le paserilor, plebe, 








Și sufletelor care pier ‘nainte 

De răsărirea soarelui pe ceruri! 

În mâna ta e vremea şi lumina, 

În ochii tăi, răsmirița şi pacea, 

În pieptul tău se fierb vulcani de patimi, 
În sufletu-ți tăriile se scaldă 

De veacuri ca luceafărul în mare, 

Şin inima ta bate veciniciea — 
Poporule împilat şi stors de vlagă 

Unei treziri la "mseloșata vieață! 


Şi totuş tu ce wai furat din ceruri 
Scânteia măsurării şi-a gândirii, 

Ca Prometheu, pe rugul pocăinţei 

Tu ispăşeşti păcatele naturii / 

Și cufundat în obidirea-ţi rece 

Tu uiţi poporule 'ntrupat din lacrimi 
Că lumea e ‘n-o vecinică mişcare, 

Că 'n vecinice prefaceri e pământul! 
Şi uiţi popor, în marea-ți adormire 

Că cerul nu cuvântă de dreptate 
*Nainte de-a vorbi de tine, Soare 
Rătăcitor pe scoarța-acestei Gee! 

Si uiţi că tu chemat eşti ca să seameni 
În sufletele neamurilor dorul 

De-a se 'nfrăț) cândva, popor nevârstnic 
Şi totuş gârbovit de suferinţe! 

Mai uiţi apoi, că pâinea 'n umilire 

Ca cerşetori o vânezi de veacuri, 

Tu uiţi că numai cerul şi văzduhul 


"Pi-acopăr trupul tău schilod şi palid, 
Că fruntea-ți în sudoare se 'ncrețeşte 
Că lanţul legilor te strânge-acuma 
Mai dureros ca vieaţa-'ncătuşarea-i — 
Și totuş tu te "nchini, popor, la umbre! 
Şi totuş te 'ngrozeşti să strigi naturii: 
„Ajungă-ţi pocitură ticăloasă 

„Atâta suflet cald şi atâta vieaţă 
„S/ârşite nebuneşte ca şi-acela 

„Ce singur îşi încheie socoteala! 
„Ajung atâta jertfă zei năpraznici ! 
„Şi tu ce premeneşti în haine nouă 
„A zilelor şi-a nopților statură, 

„ Ajungă-ţi săturarea-atâtor veacuri 


„Cu inimile noastre sdrumicale! . . .* 


Tu, mare calmă şi înfurtunată, 

Tu, cer cumplit de-asupra omenirei, 
Voinţă tu, în inima naturii 

Şi `n sufletul ei tainic, scânteere — 
Poporule ce schingiuit te-adapă 

Cu fiere-această lume, pripăşilă 

De vânturile-aducătoare vecinie : 

O pulbere din rătăcite drumuri! — 
Aduţi aminte-acum că mântuirea 
Şi prăbuşirea vecinică, trăieşte 

În noi mai mult şi 'n felul cum îşi toarnă 
În cupa-i viitorul, fiecare! 


Din sânul tău popor, ne spune vremea 
C'ai zămislit cândva Socraţi şi Cesari, 


© BCUCIuj 








Nr. 50 — 1908. 





bănci numai cu ocupaţie „laterală“ — totuş ră- 
mâne că peste 400 români îşi află deja pânea 
de toate zilele la băncile noastre. 

lată un merit de netăgăduit al băncilor 
moastre — care trebue să cumpănească mult, 
de câteori avem de excepţionat faţă de activitatea 
şi spiritul de conducere instăpânit la băncile 
noastre. 

Date foarte preţioase ne serveşte tabloul 
statistic, cuprins în Calendar din care ştim că 
tn direcţiunile şi comitetele de revizuire a băn- 
cilor noastre sunt aleşi în total 1790 bărbaţi, 
<are după ocupaţie sunt: 

471 preoţi 

322 ţărani (mai ales la insoţiri şi institute mici) 

_189 proprietari (mici, căci mari nu prea avem) 

178 advocati 

138 învăţători 

151 funcţionari de bancă din aceștia 95 în 
«omitetul de supraveghiare 

102 comercianţi 

63 notari comunali 

5l alte ocupaţii și funcţ. de stat în pens. 

44 medici 

43 profesori 

35 industriaşi 

3 farmaciști. 

Din acest tablou vedem că relativ mai bine 
sunt reprezentaţi în conducerea băncilor advo- 
caţii (aproape 3 din 4 părţi, din câţi sunt peste 
tot!) urmează apoi preoţii. Mai slab reprezentaţi, 
relativ sunt ţăranii şi industriaşii. 

Acest tablou s'ar puteă completă şi comentă 
mult şi foarte instructiv. 

In afară de aceste părţi — calendarul d-lui 
Babi mai cuprinde o serie de articole de specia- 
litate, mai muit ori mai puţin succese, dar toate 
cu gândul bun să servească clasei funcţionarilor 
pentru care în primul rând s'a edat această publi- 
caţie — succeasă ca început. 

* 

În spicuirile de mai sus am scos la iveală, că 
băncile noastre plătesc anual statului o dare de 
peste 1 milion 200 mii coroane — mai mult ca 
pentru toţi cei peste 650 funcţionari, care nu 
primesc ca salare nici 1 milion coroane! 

Şi cu toate aceste in loc să se recunoască 
importanta ce o au în ţară băncile românești, 
chiar şi numai ca factor susţiitor de stat, abstră- 
gând aici dela importanţa lor economică pentru 
aproape a 5-a parte din populaţia ţării — opinia 





„PARA NOASTRA“ 


şi mai ales pressa ungurească nu le mai slăbește 
din bârfeli şi atacuri puţin demne. 

Dar să ţintuim aici o comparaţie: statul a 
investit rotund 100 milioane coroane în fabricile 
de fer, ce sunt proprietatea statului. Pentru aceste 
fabrici întreţine o prea costisitoare direcţiune 
centrală, plătește peste 700 funcţionari şi ştiţi ce 
dă și ce primeşte? 

După 100 milioane învestită plăteşte în formă 
de interese de obligaţii de stat şi rente suma de 
circa 4:5 milioane Cor. anual şi după întreagă 
întreprinderea, de altfel atât de rentabilă dacă ar 
fi în mâni private ori societare abiă primește 
anual ca 980 mii coroane profit curat — prin 
urmare nici 1%, după capitalul învestit, la care 
păgubeşte anual peste 3:5 milioane Coroane... 

Şi cu toate aceste: 

Bâncile române, cari numai sub titlul dări 
(contribuţiei), abstrăgând dela timbre, provente 
etc. varsă în visteria statului peste 1 milion 200 
mii cor. anual (şi an de an tot mai muit vor vărsă!) 
— sunt timbrate de cuiburi infecte de aşeză- 
minte nepatriotice şi sunt huiduite în fel și formă. 

In acelaş timp fabricele de fer, cu care statul 
perde anual peste 3:5 milioane cor. — sunt așe- 
zăminte desmerdate şi patriotice şi minunate. 

Ei vedeţi aşa să judecă economia în un stat, 
în care lupta politică de rassă şi vremelnică a 
ştiut să se vârască şi în activitatea economică 

Şi câte pilde de acest fel n'am putea ţintui! 

* 


In budgetul ministerului de comerciu din 
Budapesta s'au luat zeci de milioane coroane 
„pentru sprijinirea industriei și a comerciului*, 
In budgetul ministerului de agricultură s'au luat 
100 milione pentru parţelări şi colonizări şi alte 
zeci de milioane pentru însoţizi şi instruiri eco- 


nomice. 
Din toate aceste aproape 200 milioane co- 


roane — 12 milioane de cetăţeni (din 18 mil. 
ce sunt) nu se împărtăşesc cu nici un filer — 
pentrucă — se zice, nu sunt buni patrioţi. 


Toate milioanele sunt parte pentru fabri- 
canlii streini ca să susţină bagseamă cu mai mare 
lux câte o agentură a cutărei fabrică din stră- 
inătate ori să facă fabrică de „pişcote“ ca bru- 
tarul din Maian, favorizatul lui Justh Gyula. Cele 
mai multe milioane însă totuş sunt luate pentru 
„gentry* scăpătaţi ce fac afaceri văzându-şi moșia 
şi aşa ajunsă la tobă — pentruca statul să co- 
lonizeze ciangăi şi săcui, ca peste câțiva ani să 

le ierte milioane din preţul de cumpărare, pe 
care nu sunt în stare să-l plătească. 

Și asta o numeşte pressa ungurească poli- 
tică economică — conștientă şi pregătitoare de 
independenţa economică | 

Să nu fie atât de tragic şi să nu se săvâr- 
şească această „politică* şi pe banii noştri, am 
izbucni în hohote de râs. 

Aşa însă să ne tragem consequențele ce 
numai așa pot fi sintetizate: Să muncim incre- 
zându-ne numai şi numai în propriile puteri, pe 
care să le desvoltăm cu îndârjire! V. C. O. 


Cronica rimată. 





N are şcoală... 


O știe azi întreaga lume 
Ș'aproape a devenit banală 

- Expresiunea unui critic: 
— Poetul Igrec nare școală! 


Pe oritie (conu Mihalache) 

ÎI ştie *ntreaga capitală: 

Poeți, birjari, actori, miniștri 

Căci i-a trimis pe toți „la școală“. 


Cu un volum rimat își face 

Un bard, întrarea triumfală... 

E gata conu Mihalache: 

— E talentat... dar n'are școală! 


— Ce scânteieri |] Ge ritm! Ce rimă 

Ai să găsești în orice coală 

Poetul ăsta-i o minune! 

— 0 fi, ce-i drept... dar nare școală! 


— Văzuși volumul lui cutare? 

Îţi jur: o proză ideală! 

— Ce-i drept, ca el nu scrie nimeni 
Dar ce păcat că n'are școală! 


— Ce zici de Schakespeare, coane ceritio ? 
Nu e a literilor fală? 

— Necontestat. Dar, vai, amice, 

Tu știi că Sohahespeare n'aveă școală? 


„„Ehei, cucoane Mihalache 
Poeţii tăi cu toți au școală, 
Dar ce păcat că nu-i nici unul 
Din ei, să n'aibă traista goală! 
E. Victor. 

Shakespeari adânci şi- Homeri bătuţi de gânduri, 
Că Roma şi Athena i-au fost roabe, 
Pământul ţi-a fost fiu şi cerul, tală, 

Că frate bun stejarilor din codru 

Și florilor din câmpuri şi din stele, 

Tu eşti popor, înveninat de Regii 

Ce sângele ţi-au supt, strivindu-ți gândul 
Şi 'ndepărtând oglinda "nchipuiriă 

De fața ta, brăzdată de durere. 

Cu ce-ai rămas din toate-acum, noroade, 
Împovărat, bătut, scuipat şi câine 
. În: âmânzit la curtea *mpărătească ? 

Ce-a mai rămas din măreția-ţi, Memphis? 
Alesule-ai din lanţurile-ţi grele, 

Din plumburile greu istovitoare, 

Din sărbătorile-ţi roşite `n sânge, 

Cu partea ta de soare 'n vremea noastră? 
Din rodniciea ce ţi-o dă pământul 

În schimbul sângelui ce-i dai, noroade 

Și "m dărniciea putredelor vase, 

Din sucul lui vr'o picătură avul-ai ? 

Cu moartea ta de-ai ridicat o lume 

Şi "'mpărății daca; durat cu dânsa, 

Se pomeneşte 'n rugile de astăzi 

De numele tău sfânt, icoană vie? 

Pe rug dacă te-ai ars în vremi apuse 

Și "m valuri dacă moariea-ai întâlnit-o, 
Cum întâlneşti în drumuri câte-o fată, 
Se-aprinde vr-o făclie `n amintirea-ţi ? 

Că stăvilor din lutu-ţi ridicat-ai 








Din cel pământ urit şi pân” la ceruri, 
Spre-a pune bogăției barieră, — 
Se înalță undeva vrun templu, Tie? 


Cum- din pământul sterp şi nins de veacuri 
Ies trandafiri, mărgăritar şi crinii, 

Cum nasc mărgeanele ‘`n adânc de mare, 
Aşa din sufletu-ți cresc Regi, noroade! 
Dar Regii-aceştia-s Regi ai cugelării 

Sunt Regi ai înfrățirei şi-ai durerii! 

Şi numai lor, — nu Regilor acelor 

Ce *n vânt şi ?n ger, şi 'n arşița de soare 
Te vând popor ca să le 'malţi tu tronul, — 
Numai acelor Regi, născuţi din trupu-ţi, 
Din închegarea lacrimilor tale 

Şi din urzirea limpezilor gânduri 

Ce întretaie calea ta, smerite, — 

Tu azi ca unor zei eterni, te 'nchină! 


Lipseasc'acum şi vecinic să lipsească 
Domniea împilării şi-a minciunii! 

Și cerul şi pământul şi natura 

Cer o domnie nouă: a luminii! 

O nouă 'mpăriiție cere marea 

Și aerul şi neamurile toate, 

Domniea celui blând şi plin de vieaţă: 
Împărăţiea ta o cer, noroade! 


Mai e vro vieaţă nouă pentru duşii 
Din astă temniţă boltită, credeţi, 
Voi trecători şi tu popor hevolnic ? 





— Sunt morți cei morți! şi moartea e mireasa 
Întregului cuprins din lumea noastră! ... 
Când ştii sfârşitu-acesta trist şi rece 
Şi că nicicând, vre-o altă vieaţă nu-e, 
De ce prostit sub glasul tău de tunet, 
Tu te 'mcovoi, plângând ca şi bătrânii 
Uitaţi de moarte?... 

Ce-3 legile, ce-i țara?, 
Religia 2, ospiciul? şi zidur'le?, 
Coroanele şi-oştirile şi-altarul? — 
Gânditu-te-ai vr'odată 'm rătăcirea-ți ? 
— Sunt porți prin care treceţi şi cetiți-a 
Prin strâjuirea căror te doboară, 
Durând pe umeri-ţi de Atlas pacea 
Și-o lume trândăviei, crescătoare ! 


Ei tot au, chiar şi cerul şi timpurile! 
Ei miezul şi voi coaja pământului ! 

Ei soarele şi luna şi vieața — 

Voi boalele, 'ntunericul şi umbra! 
Naturi-i schimbă mersul... iar gândirii 
Şi matcă-i pun şi stăvilare, dânşi! 

Voi pielea vo cojiți în despicarea 
Potopului de valuri şi de flacări ! 

Ei nici să moară nu pricep, noroade, 
În vremea când tu până 'n fund otravari 
Golitoa-i în sufletu-fi, o Cronos, 

Ce singur îţi înghiți pe noui născuţi! 


In orice om, natura 'şi toarce firul 
Gândind că va găsi vr'o nouă lege 

Despre patima beţiei. 
(Alcoolismul). 
De Nicolae Simulescu. 


(Sfârgit.) 

Dar mai este încă ceva, nefericirea e lucru 
mare, ea nu se opreşte aci, ea merge mai 
departe. 

Oare copiii unui om adus prin beutură la 
starea dobitoacelor, lâncezit şi ofilit de beutura 
cea preste măsură şi de nopţiie petrecute în urgie, 
cum vor fi ei? 

Vorba românului: „ce sameni, aceea seceri“. 

Dacă mama lor nu va fi deplin sănătoasă, 
ca copiii să-i încline ei, aceia vor ti bolnăvicioşi 
cu câte scăderi toate, slabi, — buni şi ei pentru 
casele de nebuni ori pentru cele -teniniţe. 

De aceea femeia însărcinată va trebui să se 

ferească şi astfel cu tot dinadinsul, de a folosi 
beuturi pentru a nu strica băeţilor ei. 
De multeori auzim vorbindu-se, că oamenii 
de acum nu mai sunt aşa voinici ca în trecut, 
că nu mai ajung la o vârstă înaintată ca în 
trecut și că acum nenumărate boale bântue 
omenirea. 

Cauza nu e alta decât beutura carea stră- 
bate din neam în neam, ne aduce nenumărate 
boale şi ne scurtă viaţa. 

Unde mai vedem în satele noastre pe ro- 
mânul voinic ca un munte din faţa căruia să-i 
vezi vieaţa şi sănătatea, sau unde să mai aude 
acum, că cineva să treacă de 100, 120 ani ca 
în trecut. 

In trecut la vârsta de 50 de ani, omul se 
simţea în floarea vieţii şi numai când treceă de 
10 puteă zice, că dă spre bătrâneţe, noi însă la 
40 ani ne simţim dejă destul de trecuţi, iar la 
60 suntem bătrâni şi vârsta de 70 ani puţini o 
ajungem. 

Veţi zice, că lumea nu eră aşa năcăjită 
ca acum, că acela petec de pământ aduceă mai 
multă dobândă ca acum, c'o vorbă, că vremile 
s'au schimbat. Aşa va fi, numai cât tot în pu- 
terea noastră stă, ca să ne schimbări noi şi tim- 
purile încă se vor schimbă. 

Acelaş petec de pământ lucrat mai bine 
şi cu uneltele pe cari le avem acum la îndemână, 
ne va aduce însutit dobânda sa şi fiind noi ceva 
mai cruțători și împărțind mai bine lucrurile noa- 
stre, vom aveă toate cele de lipsă. 

Orice se va zice, dar aceea totuş rămâne 
adevăr, că beutura ne-a adus unde astăzi ne 
aflăm, şi ea a fost şi rămâne cel mai mare duş- 
man al poporului nostru. 

Dacă am face noi socoteală despre beutura 
pe 'care o folosim şi despre banii aruncaţi în 
felul acesta fără nici un rost, ne-am înspăimântă 
de cele ce am află şi ne-am încredinţă, că nu 
dările pentru comună şi școală sunt mari, ci ace- 
lea sunt o nimica toată pe lângă cheltuelile cele 
mari ce le facem cu beutura. 

O comună cât de mică bea pe an 20—60.000 
coroane, ba poate şi mai mult. 

Dacă cineva n'ar vreă să crează, să facă 
numai încercare și va află, că e adevărat. 

Şi, doamne, câte găuri nu s'ar puteă astupă 
cu aşa sumedenie de bani aruncată an de an. 
Am puteă ţinea în comunele noastre nu o şcoală 
sătească ca vai de ea, ci o şcoală de cele mari, 
— gimnaziu cum îi zice, 

Noi unde e de lipsă pentru folosul nostru, 
pentru înaintarea noastră, nu dăm bucuros, dăm 
acolo unde nu numai e fără folos, dar ne strică 
chiar, iar dacă dăm totuş și acolo, o facem 
numai siliţi şi cârtind asupra lor. 

A sosit deci vremea, să ne oprim ac! şi vă- 
zând stricăciunile ce ne-a cauzat şi ne cauzează 
tot mai mult această patimă, să încercăm delă- 


turarea ei. 
Cumpătarea în beuturi să fie grija noastră 


cea dintâi de aci incolo, pentrucă nu e de-ajuns, 
să cunoaştem râul, ci să-l şi vindecăm până nu 
e prea târziu. 

În multe locuri oamenii pentru a se con- 
tenì dela folosirea beuturilor au făcut tovărășşii 
de oprelişte în care să între aceia cari s'ar ho- 
tări să facă acest lucru. Membrii unei tovărășii 
de soiul acesta se leagă, că nu vor folosi un 
timp oarecare ori chiar vieaţa întreagă beuturi, 
sau că folosese numai beuturi mai puţin strică- 
cioase şi în măsură mai mică. 

Acestea sunt bune mijloace de apărare în- 
potriva patimei beţiei, ce bine ar fi, dacă noi 
înşine, judecând pustiirile ce aceasta le face în 
cinstea, în averea şi în puterea de vieaţă a nea- 
mului nostru, am fi mai cu rânduială în folosirea 
lor, Şi bine ar fi, dacă am luă această hotărire 
până nu e prea târziu, pentrucă lucru) în sine 
nu e aşa greu precum ni-l inchipuim. 

Intâi de toate să avem hotărirea de a folosi 
cât mai puţină beutură in casele noastre şi de 

a cercetă cât mai rar crişma în care de multe 
ori întrăm pentru un minut şi din o vorbă într'alta 
rămânem cu ciasurile ori poate şi mai mult. In 
sfârșit să delăturăm prilejurile cele multe cari ne 
îndeamnă la patima beţiei, de cari la poporub 
nostru sunt o sumedenie, pentrucă noi prea ne-am 
dedat să începem și să sfârşim lucrurile noastre: 
cu beutură. 

Daca ni s'a născut un băiat facem botezul 
cu beuturi şi chefuri, dacă însurăm un ficior ori 
mărităm o fată, noi nu facem o nuntă potrivită 
şi cuviincioasă pentru a ne bucură de fericirea: 
lor, ci facem chef și risipă în mâncări și mai 
ales în beuturi câte 2, 3, zile de-arândul. 

Dacă ne-a murit cineva în familie, nu e de 
ajuns, că acel lucru ne cauzează dureri, trebue 
să facem pomeni iar cu beuturi; dacă avem vre-o: 
sărbătoare, în loc s'o cinstim, facem asemenea. 
chefuri şi câte toate. Şi câte alte prilejuri nu: 
avem noi cari duc de-a dreptul la patima beţiei. 

Nu zice nime, să părăsim obiceiurile cele 
bune; să le părăsim pe cele rele. Botezul ori 
nunta pe cari le facem în casele noastre să le 
facem cu rânduială, să nu ne întindem la pe- 
treceri unde chefurile şi ciorobarul ţine zile și 
nopți dearândul. Incât pentru pomenile cele scumpe: 
noi ne-am abătut de tot dela scopul lor. Ele au 


„fost rânduite de biserică să ajutăm pe cei săraci. 


şi lipsiţi, dar noi şi aci căutăm prilej de a fo- 
lost beuturi, co vorbă de a face chefuri. Noi 
în loc să petrecem pe morţii noștri până la groapă 
cu zmerenie creștinească, şi de aci să ne in- 
toarcem pela casele noastre, năpădim pe capul 
celor rămași, unde ne așezămla mesele cu beu- 
turi şi mâncări ca în zilele cele bune şi facem: 
chef şi veselie. 

lată, aceste prilejuri va trebui să le stărpim 
precum stârpeşti buruiana rea din holdă, căci 
dacă nu, viitorul nu va fi al nostru, el va fi al 
acelora cari știu vieţul mai cu cumpăt ca noi. 
Dacă însă ne vom opri dela folosirea beuturilor, 
vom fi ceva mai harnici şi mai cu rânduială, 
atunci popor mai fericit ca poporul nostru nu 
va fi altul, 


Mari manevre în vilaetul Adrianopol vor 
aveă loc zilele-acestea. Dealtfel, şi cazul e simp- 
tomatic, armata turcă nu încetează nici un mo- 
ment cu experienţele, fie ele organizări, ma- 
nevre, etc. 

Necunoscută ei şi ne'nţeleasă 
De creeru-i înfierbântat şi lacom: 


Al ei e tot şi totuş hrăpitoare 

Ca nimeni altul, o cuprinde frica 

De-a nu [âşn din naşterile-atâtea 

Vr'un nou „nimic“, ca să-i usurpe tronul! 
E un învăţ în toate-aceste goluri 

Ce vecinie ea le lasă "'ntrezărite, 

Poporule neghiob şi slab de înger, — 

Tu mori de sete 'n largurile mări! 


Cin’ ne spune că deasupr'acestor 
Nemărginiri în haos zămislite, 
De-asupra norilor greoi şi darnici, 
„De-asupra stelelor — ochiri cumplite 
Prin care-apururi vecinicia plânge — 

Nu locuiesc popoare-a căror gânduri 
Străbat adâncurile lumei noastre, 

Cum noi strdbatem apele, sălbateci! 

Şi cin” ne spune-acum, popor nevârstnic, 
Că nu tu eşti chematul dimineței — 
Acestei dimineţi a isbăvirei — 

Spre-a trage-o nouă brazdă cugetării? 
Că nu tu eşti chiemalul ăstui soare 
Și-acestor miriade roitoare 

In stupul strâmt şi 'nvrăjbitor al vieţi — 
Spre-a le 'ndrumă spre cerurile-albastre ? 
Şi cin’ ne spune, că nu tu, noroade, 
Chematul eşti de vieaţa ce surâde 

In noile genune, spre-a purcede 

In fruntea ei o nouă Cruciadă? 


Că nu tu eşti alesu-acelei flacări 

Ce sguduie mormânturile-acuma 

Spre-a dobori din înălțime cerul 

Și spre-a 'ntrupa o nouă 'mpărăție 

Sub aripile tale fâlfăinde 

Și sub lumina-ți, crescătoare-apururi? , .. 
Nici Prometheu, nici dulcele Heracle 
N'au pătimit de-apururea, copile, 

Nici nopțile nu ţin o vieaţă 'ntreagă, 
Nici lanţurile nu pot strânge vecinic!... 
Gândeşti popor că toat-această fire 
Urzilă-i să-și desfacă *n veci o pânză 
Pe marginile căreia, vieața, 

Să urce, să coboare, e ursită ? 

Şi mai gândeşti că vecinie va să bată 
Din aripile-i săltărețe, timpul? 

Că totdeauna va domni natura? 

Că cerul va trăi apururi, frate? 

Că marea şi pământul nici odată 

Nu s'or sfârşi în lupta lor de veacuri ? 
Tu aierul gândeşti că *n veci va fine 
Sprijinitor pe umăru-} lumina? 

— Părere-i tot! Și toate sunt menite 
Pieirei şi "'ntunericului vecinic ! 

Şi gândurile noastre şi iubirea 

Ce sparge-a pieptului cămaşe strâmtă 
Şi soarele strălucitor şi vântul, 

Vor amuţi cândva în cursul vremii! 


De-aceea tu, popor chiemat a drege 
Ruinile ce-amenință pământul, 


Ca ziua de apoi să nu te-apuce 

In ăst mormânt al plângerii şi-al urii, 
In asta "ncătuşare ruşinoasă 

i'n ăst apus ce pleacă cu lumina-ţi, — 
Te "malțacum cât nourii și gândul, 

Cât buciumul şi sunetul de clopot, 

Cât anii la un loc pe scara vremii, 

Cât sufletul pe aripile minţei! 

Din ăst înalt, întinerind natura, 
Intreaga 'ntăritur'o prăbușește, 

Și sfarm'orânduelnica cetate 

Din care Regii îţi trimit doar moartea! 
Sdrobeşte tu, popor sdrobit de veacuri, 
Și temple şi palate şi domniea, 

Ce strejuesc puterea ta și minteaeți, 
Ce-ascund în adâncimea lor rușinea 

Și sângele 'nchegat al vieți tale! 
Alungă tu, mândriea 'njositoare 

Și turnurile-averilor doboară! 
Loveste-acum, popor, în tabla legii 

Ca 'n țandări în văeduhuri să țişnească! 
Şi din altaruri tu, aruncă smirna, 
Spurcală-omordătoare şi trufaşe, 

In mâinile din timpurile-aceste! 

Și ăst pământ în care îngropata-ți 
Strămoșii toţi şi mamele şi fii — 
Imparte-l între-ai tăi, popor puternic | 
Imparte-acum şi stelele şi marea 

Şi soarele-l împarte de pe ceruri!... 

Numiri din Chioar. 
11. Nume de părți ale hotarului. 

Arieşul, Anişel, Albeni, Aluniș, Amnariu, 
Ariniş, Ascunsa, 

Balta Beni, Branisce, Budeni, Balta-Bucși, 
Bracea, Balta-Luchi, Bruhoaia. 

Cârligata, Ciolhaiul, Cocoroiul, Caălănișa, 
Câmp, Cioneaş, Chiuchiutu, Caicana, Corneasa, 
Curătura, Coşară,  Coasta-mori, Caleu-Prislop, 
Corobana, Cărpiniş, Cupău, Corni, Conopistea, 
Curmătura, Cacova, Cioroiu, Ciurgău, Codru. 

Dâmburele, Dâmbu-Buşacului, Dâlme, Dum- 
brava, Dumbrăvioara, Dealu-Popi, Dâmbu-Bochiș, 
Dosul, Deluţu. 

Ertaş, Egherisce, Edera. 

Fànată. Fetani, Fântână, Faţă, Fàntâniță, 
Frâsânei, Făget, Făgetăl. 

Grind. Ghipeiu, Ghezuroş, Goroniş, Gheţariu, 
Găuria, Găvrileasa, Glimeiu. 

Hozlaşe,  Hulpoaia, Horaita, 
Hoblânc. 

Izvor, Izbita, Ilişua. 


Lazuri, Lăturoasa, Lunca, Lupoia, Luneşoara. 

Mânăstirea, Mocira, Meceni, Mobile, Moluri, 
Mortolac, Mărăcini, Mătălungi. 

Podereu, Poderele, Curătura-Pătru, Pelheș, 
Prunduri, Părău, Ploptis, Pustă-Baneului, Poiana, 
Pleşa, Prisaca, Piscor, Pipirige, Prisnel. 

Otal, Ogrăzi, Opcina, Ostrea, Qaida. 

Râturi, Rugetea, Ruginoasa, Rupturi, RĀ- 
<hişa, Runc, Ruşeii, Rogoz. 

Susenii, Şesu, Spinet; Stiubeiu, Strâmba, 
Săcătura, Șuri, Scoruşa, Scridiu. 

Trunchiu (alb şi negru), Tertiu, Pe-Topor, 
“Tăuţul, Turtita, Tunsa. 

Unghiu,  Ulmoasa, 
Urişul, Ursoaia. 

Veniş, Velnită, Vii, Văratic, Voivodeasa, 
Valea-Untului, Visaga. 

Zăpodea, Zăvoiu, Zeton, 

Şomcuta-mare, 20 Noemvrie 1908. 

Culese de: Elie Pop, învăţ. pens. 


Hurducoaia, 


Unghitău,  Unghiuţu, 


Prelegeri poporale. 


In temeiul îndrumărilor dute de „Asociaţie“, 
cărturarii din comuna Gurardului, au început 
ţinerea prelegerilor încă în Dumineca întâia din 
post. Intâi li s'a spus de şcoala de adulți şi im- 
portanţa ei pentru popor in împrejurările actuale 
politice, apoi despre cauzele sărăciei poporului 
nostru, despre mijloacele de înaintare. făcându-se 
o paralelă intre felul de muncă al vecinilor sași 
şi al ţăranilor noștri. Pe urmă li s'a cetit câteva 
snoave. În Dumineca a doua li s'a cetit arti- 
colele d lui Dr. Lupaș din . Ţara Noastră“ despre 
legea, limba şi moșia românească, apoi despre 
primejdia beuturilor spirtuase şi in urmă iarăș 
câteva glume. Dumineca a treia a fost consa- 
crată exclusiv amintirii lui Șaguna. Sa slujit 
liturghie dând răspunsurile corul de adulti, 
elevii şcoalei au executat „Românime mult 
cercată! în 2 voci, iar pe urmă, în azistenţa 
întregului popor. sa săvârşit un parastas. Pă- 
rintele Manta, a cuvântat țăranilor despre Șa- 
guna. După vecernie şedinţă festivă în sala 
şcoalei. Ţarănimea a venit in număr extraordinar 
de mare. S'u executat de elevii şeoalei 4 cântări 
în două voci, s'au declamat două poezii alese, 
iar scriitorul acestor rânduri a vorb't pe intelesul 
ţărănimii despre Şaguna şi creșterea copiilor. 

In Dumineca viitoare va ţineă prelegere 
harnicul notar (omaniciu, din domeniile admini- 
straţiei. lar în cele două Dumineci până 'n Cră- 
ciun li se va vorbi ţăranilor noştri din domeniu: 
economiei, potrivind la sfârşitul fiecărei prele- 
geri bucăţi din povestitorii noştri poporali, poezii, 
snoave şi glume. Totodată s'au cumpărat cărti- 
cele iefune cu povesti, glume, sfaturi practice, 
cari se împart intre ţărani, pentru desvoltarea 
gustului de cetit. 1. M. 

Domnii abonaţi ai revistei noastre, rămasi 
în urmă cu achitarea abonamentului, sunt rugați 
pentru ultima oară, să fie cont de sacrificiile ce-am 
făcut şi să binevoiască a ne achită abonamentul. 

E o singură cinste pe lumea asta: aceea a 
datoriei împlinile... Noi, suntem împăcați în su- 
fletul nostru. E rândul acum al abonaților „Ţirii 
Noastre“, rămași în restanţă. Administraţia. 

o 





„Ce răspund găganii dela 
insultelor ce lı se aduc în foiţa 
d-lui Vlaicu din Braşov? Ce să 
mai nimic. Ce-au avut de spus se poate ceti în 
altă parte a revistei. Farmecul unei discuţii la 
nivel principiar cu d-l Măzgăreanu încă nu-i prea 
ademeneşte. In chestia desideratului de-a află 
numele corespondentului din Braşov, nu pot fi 
satisfâcuţi răsboinicii noştri confraţi, fiind aceasta 
o îudatorire de bun simţ, care în redacţia revistei 
„Ţara noastră“ e apreciată. 

o 

Interesanta scrisoare a domnului protopop 
Voina trimisă domnului N. Iorga e următoarea: 
„Am cetit Nr. 132 din 5 Novembre 1908 al „Nea- 
mului Românesc în care vorbeşti despre ale- 
gerea de deputat congresual la biserica Sf. Ni- 
colae din Braşov. Trebue să te compătimesc, 
de mult am convingerea, că ai sticleţi la cap. 
In rău hal ai ajuns, că toţi măgari te poartă de 
nas. Fii mai precaut la cele ce scrii, căci dacă 
astăzi mulţi îţi zic că eşti un nebun, mâne, poi- 
mâne îţi va zice toată lumea. — Braşov, în 5/18 
Noemvrie 1908. -— Vasile Voina, prot.“ 

Fără comentar. 


„Ţara noastră“ 
„Deșteptarea“ a 
răspundă? Iaca 


Imbolnăvindu-se d-l Iuliu Enescu, unul 
dintre interpreții principali ai piesei „Casa 
veche“ de Theuriet, Dumineca viitoare, în 
20 Decemorie, se va improvizà un concert. 
Nădăjduimu că publicul sibiiau va arătă acelaș 
interes ca și până acum față de aceste fru- 


moase serate. 
[ei 


Zilele trecute a fost promoţia de doctor în 
filozofie „summa cum laude“ a domnişoarei Eleo- 
nora Lemenyi care a trecut cu splendid succes 
examenele la Universitatea din Cluj. D-șoara 
Lemenyi, fica fruntaşului nostru Dr. L. Lemâ6nyi 
din Sibiiu, e cea dintâi Româncă din patrie, in- 
vestită cu titlul de doctor in filozofie. Teza de 
doctorat tratează activitatea lui Bernardin de 
Saint-Pierre. — Felicitările noastre. 


o 

Duminecă 27 Decemvrie n. c., „Reuniunea 
Română de agricultură“ din com. Sibiiu, al cărui 
preşedinte e d-l P. Lucuţa iar ca secretar are 
pe vrednicul nostru prieten d-l Victor Tordăşianu, 
— îşi va ţine adunarea generală ordinară, a XX-a, 
în comuna Cornățel. 

Ca şi alte dăţi, la adunare, pe lângă agen- 
dele oficioase, se vor trată şi alte afaceri de in- 
teres general economic. Sunt invitați toţi mem- 
brii acestei societăţi cum şi toţi sprijinitorii ca- 


uzelor bune. 
o 


Un teatru de vară va construi statul Român, 


în grădina bucureșteană Cismigiu. 
=) 


+ Ana Ludoşan din Apoldul-mare, după 
lungi şi grele suferințe, împărtășită fiind cu 
sf. Taine, a încetat din vieaţă Duminecă, în 13 
Dec. n. în etate de 67 ani. Înmormântarea s'a 
făcut Marţi în 15 Dec. n. la 1 oră d. m.în cim. 
gr. ort. din Apoldul-mare. O deplâng George 
Ludoşan ca soţ, Ana, loan şi Rafila ca fii. 


o 
Ofiţeri sârbi chemaţi sub arme. Ziarul 
„Pradva“ anunţă, că ministrul de răsboiu a 
chemat telegrafic la posturile lor, pe toţi ofiţerii 


Sârbi, aflători in străinătate. 
9 











Prietenia turco-engleză. Guvernul englez a 
satisfăcut cererile Turciei de a i-se dă un amiral 
englez, care să se ocupe cu reorganizarea flotei 


turceşti. 
o 


Dar generos în amintirea iubiţilor răposaţi. 
Binefăcătoarea și generoasa doamnă Sabina Dr. 
Bas. Preda n. Andreica, soţie de advocat din 
Sibiiu, dăruieşte întru veciniea odihnă a fericiţilor 
săi părinți Mihail Andreica şi Carolina Andreica n. 
Palade, 100 coroane „fondului Episcopul Nicolae 
Popea pentru masa învăţăceilor meseriaşi români 
din Sibiiu.“ 

o 

Profesorul Majariani a izbutit a vorbi prin 
telefon fară sârmă intre Roma şi Trapani (Sicilia) 
la 312 mile engleze. 


Acuma, întrebuințând un microfon hidraulic, 
născocit de el, a putut vorbi la depărtare de 
600 de mile (peste 1000 de kim.) între Milan și 
Paiermo. ` 


Din Brest se spune că s'a hotărit a se în- 
fiinţă stații de telegrafio fără sârmă, sistem Lair, 
de-alungul termului, ca să dea sfaturi vaselor 
chiar când e negură deasă. 


o 

„Rusia și peninsula balcanică“ e titlul unui 
articol apărut in ziarul rusesc „Seara“, din el, 
aflăm că: 1. Husia nu pledează nici direct nici 
indirect pentru un aranjament special între Au- 
stria şi Turcia. D Iswolsky nu a dat nici odată 
în numele Rusiei consimțământul la anexarea 
Bosniei. Rusia stărue că cestiunea bosniană este 
internațională şi că nu poate fi deslegată decât 


-cu consimţirea tuturor semnatarilor tratatului dela 


Berlin. Puterile triplei ințelegeri şi Italia impăr- 
tăşese acest mod de a vedea. 3. In cazul când 
Puterile ar recunoaște prin conferinţa proiectată 
faptui împlinit al anexiunii, Rusia va cere ca con- 
diţiune a consimţirii sale compensaţii pentru sta- 
tele balcanice interesate. 4. Rusia este pentru 
unirea statelor balcanice tinzând la o apropiere 
cu Turcia. 5. Rusia consideră situaţiunea diplo- 
matică a Austro-Ungariei destul de grea. 6. Rusia 
vede că cel mai bun expedient pentru Austro- 
Ungaria este de a se supune unei conferințe. Di- 
plomaţia rusă lucrează în acest sens. Rusia re- 
comandă in mod urgent Serbiei şi Muntenegrului 
rațiune şi calm, deoarece Rusia nu se va lăsă 
în favoarea lor să fie tărită la un răsboi. 
o 

0 revistă economică din Salonic, publică în 
numărul său din urmă un interesant studiu asupra 
agriculturei în Macedonia. În acest studiu se 
arată că pământul Macedoniei este foarte roditor 
şi se poate lucră cu uşurinţă. 

In ţinuturile mai ridicate, atât din cauza 
naturei solului, cât şi din cauza nisipului şi a pe- 
trişului, agricultura nu poate prosperă. 

Deoarece populaţia este săracă şi lipsită 
de orice sprijin, nu-și poate procură instrumentele 
agricole necesare. Tocmai din cauza aceasta, agri- 
cultura se face pe un teren atât de restrâns. 


In Salonic s'a înființat acum trei ani o fa- 
brică de maşine agricole. Dar aceasta se ocupă 
mai mult cu reparaţii decât cu fabricarea de ma- 
şini noui. 

In Macedonia sunt moșii frumoase cari — 
lucrate sistematic — ar aduce venituri colosale. 
Aceste moşii sunt folosite însă mai mult ca pă- 
şune, sau sunt lăsate în complectă părăsire din 
partea proprietarilor. Cele mai multe se vând pe. 
preţuri mici. Cumpărătorii se găsesc însă anevoe. 
Cauza eftinirii preţului pământului este a se căută 
in împrejurarea că populaţia este foarte rară, 
aşa că lipsesc braţele de muncă. 

Lucrătorii agricoli sunt foarte scumpi. 

Pe lângă acestea se mai adaugă lipsa de 
șosele şi drumuri. 

Tot atâtea cauze cari împiedecă prosperarea 
și înflorirea agriculturei în Macedonia. 

O 

In chestia Bosniei, ziarul parizian „Le matin“ 
scrie: In anul 1906 urmau să aibă loc manevre 
austriace în Bosnia, cu care prilej Franz Iosef 
şi arhiducele de Coroană urmau să fie vizitaţi 
de prințul Danilo şi de o delegaţiune turcă. Mi- 
nisterul de externe austriac a fost înștiințat că 
bosniacii nu sunt multămiţi cu desfăşurarea ma- 
nevrelor in Bosnia și deci s'a renunțat la acest 
plan. Faptul acesta a supărat pe vremuri pe moș- 
tenitorul austriac Mai târziu el a plecat la Ra- 
gusa unde se găsea şi prinţul moştenitor mun- 
tenegrean Danilo. Publicul jubilă, dar ovaţiunile 
se adresau prinţului Danilo. Faptul acesta a în- 
furiat şi mai mult pe prinţul moștenitor austriac 
care a stăruit pe lângă baronul Aehrenthal ca 
să grăbească anexarea Bosniei. 

o 

In Belgrad s'a format un comitet de boico- 
tare a mărfurilor austriace. Comitetul central e 
alcătuit din 12 membri și are subeomisiuni în 
toate orașele de provincie. 

S'au asociat mișcărei toţi furnizorii, func- 
ționarii dela vămi şi lucrătorii din porturi. Boi- 
cotul va începe in toată ţara în prima zi de Cră- 
ciun şi se va întinde asupra tuturor mărfurilor 
austro-ungare. 

Comitetul central e în legătură cu comite- 
tele din Salonic şi Constantinopol, de unde se de- 
duce că mișcarea de boicotare se află şi aci sub 


conducerea acelora cari au întrodus-o în Tureia. 
o 


Relaţiile dintre Bulgari şi tinerii-turei se 
înăspresc. Presa bulgară dezaprobă politica ju- 
nilor turci, 

La rândul lor, ziarele din Constantinopol 
acuză pe bulgari pentru politica lor de extindere 
pe teritorul imperiului. Şi această polemică nu 
e de-o zi de două, ci de când s'a declarat con- 
stituţia. 

Imbrățişerile şi urările dela început între 
Bulgari şi Junii-Turci n'au fost decât iluziunea 
unui moment... 

Enver-bey eră prieten intim cu Sandanski. 
Din casa statului Junii-Turei plăteau cheltuelile 
lui Paniţa și Sandanski. 

Ce e drept Sandanski s'a declarat un prietin 
al Junilor-Turci şi duşman al centraliştilor bul- 
gari cari doreau anexarea Macedoniei la Bul- 
garia. Dar nici un moment n'a dezis părerile 
sale cari erau pentru o Macedonie autonomă. 

Mai târziu însă Junii-Turei, şi aceasta erà 
natural, au părăsit pe Sandanski, au voit să facă 
o politică pentru mărirea imperiului pe care 
strămoşii lor l-au cucerit cu sabia“. 

La aceasta au contribuit mai întâi intrigile 
grecilor cari nu vedeau cu ochi buni autoritatea 
micului padişah Sandanski. Pe urmă s'a adău- 
gat şi proclamarea independenţei bulgare. 

Raporturile dintre Junii-Turei şi Bulgarii 
din Macedonia s'au răcit în urma acestui act. 
Bine înţeles după răceală a venit disprețul re- 
ciproe și acum ura. 

Alegerile, ca să fim imparţiali, nu s'au făcut 
cum trebue. Bulgarilor li-s'a dat mai puţini de- 
putaţi decât erau în drept să aibă; dar „inte- 
rese de stat“ „voinţa naţională“ reclamă aceasta. 

De când s'au pus la cale tratativele a şi 
început atacul reciproc între ziarele din Sofia şi 
acelea din Constantinopol. 

Ziarele bulgărești condamnau şovinismul, 
„lipsa de tact“, a Junilor-Turci, ziarele acestor 
din urmă, „încălcările“, „politica de aventuri“, 
a celor dintâi. 

Oricum Junii-Turci au înţeles foarte bine 
pericolul ce le-ar veni din partea bulgarilor şi 
s'au pus la pază. Bulgarii sunt un popor viguros, 
răsboinic în înaltul înţeles al cuvântului. Și ce 
poate face fanatismul musulman faţă de vigoarea 
conștientă şi desinteresată ? 

Bulgarii sunt adoratori ai trecutului lor, 
conştiinţa naţională la ei e foarte desvoltată. 
Generaţii intregi nu trăese decât cu gândul că 





vor scăpă pe acei ce sufere în Macedonia. Bul- 
garii de astăzi visează la Macedonia, unde s'a 
vărsat atâta sânge de al lor. A fost o epopee a 
revoluțiilor dela 1903 și încoace, şi astăzi patrio- 
tismul lor, această indiferență cu care privese 
viitorul, fiind siguri de prezentul lor, e de admirat. 

Unele gazete din ţară chiar şi unii oameni 
politici au vorbit de multeori despre un pericol 
bulgar. Ideia e cât se poate de absurdă. Până 
„când există o Turcie europeană noi n'avem de 
ce ne teme de ei. 

Gândul lor le este mereu acolo la „Mace= 
donia martiră și eroică“, și cine se mai gândeşte 
la câteva sate bulgăreşti din Dobrogea? 

Toată puterea bulgarilor de gândire este 
îndreptată spre acolo, spre tara visătoare şi 
tristă, spre câmpiile locuite de bulgari cari aş- 
teaptă mântuire. 

Junii-Turei sunt ei mai patrioţi, dar con- 
ştiinţa naţională în masse nu există. Și ce poate 
face fanatismul ăsta în faţa unei conştiinţi lu- 
minate şi cunoscătoare de menirea sa? 

E o ură veche de rassă, de religie, de su- 
ferinţi care va crește mereu. Şi cine ştie dacă 
bulgarii de astăzi nu vor fi pentru imperiul po- 
liglot al sultanilor, ceeace au fost AREE evului 
mediu, pentru imperiul A 


Tratativele iunea aiiuiluca e vorbă să fie 
reluate. Ziarul „Allgemeine Zeitung“, vorbind 
despre aceste tratative, scrie: 

„Aflăm din izvor sigur vă marchizul Palla- 
vicini, va face un demers pe lângă Poartă, după 
care se vor reluă tratativele cu Turcia. 

Marchizul Pallavicini a primit noui in- 
strucţiuni din Viena asupra punctului de vedere 
al Austro-Ungariei. 

Se crede în cercurile competente că Poarta 
va aveă dovada sincerităţii Austro Ungariei şi 
că tratativele odată reluate vor duce la un bun 
sfârşit. | 


Serisori.) 


Declaraţiune. 


Ca să se știe, pe care profesor și-l trac- 
tează d-l director Dr. Pavel Oprișa cu ţinută 





*) Redacţia un ia nici o răspundere faţă de această 
rubrică. Toată responsabilitatea celor cuprinse aci, privese 
direct pe cei ce semnează. N. R. 

edificii de orice fel, 


DEE asupra vieții -æa 


tn toate combinațiile: capitaluri pentru cazul morții, asigurări de zestre, de copii, de studii, 


; 

; 

$ te pe vieaţă etc. 
: i 

De 

; 

Valori asigurate contrattincendiului;: 
95.8516.412'— coroane. 


Dela intemeiare sau,solvit: 
pentru despăgubiri de incendii 4,484,278:83 coroane, 
pentru,capitaluri asigurate pe vieaţă 4.028,11312;coroane. 


Oferte şi orice informaţiuni se pot luă dela: Direcţiane în Sibiiu, str. Cisnădiei Nr. 5, 
etagiu I, curtea I, şi la agenturile principale din Arad, Braşov, ici si Cluj şi Oradea- 
mare, dela subagenţii din toate comunele mai mari. 

Banca de asigurare 


„TRANSSYLVANIA 


+- din Sibilu > ; 

: întemeiată la anul:1868 = p Pi e ta 
în Sibiu, ar: Gienadiei Nr. 5 (edificiile proprii). 
Fonduri, de întemelare € Ei “de 3 rezervă '2.161,399: Il cor 
” asigurează inşcele mai avantagioase condiţii: £ 


contra pericolului de incendiu şi exploziune, 
mărfuri, mobile, vite, producte economice ete. 


Asigurări poporale fără cercetare medicală. 
Asigurări pe spese.:de înmormântare cu solvirea imediată a capitalului scadent la decedare. 








Nr. 50 — 1908, 





„bădărană“* în Nr. 49 al „Ţării noastre“, anume 
în punctul 6 al corespondenţei sale însuflate de 
„dragoste frăţeascăt, iată comunic, că's subserisul. 
Observ însă cu „virtute creştinească“, că 
meritul „vrednaiciei*, cu care sa scos din tease 
biroul serutiniului, eu sincer nu-l doresc altora 
decât exclusiv tot numai d-lui director Oprişa, 
care-şi poate lăsă cu mândrie „judecății istoriei“ 
şi acest act moral de-al d-sale. lar ca să poţi 
vedeă o rușine în nereuşita dintre astfel de îm- 
prejurări, trebue să-ti împrumuţi mentalitatea 
caracteristică a d-lui Oprişa. „Bădărania“ din po- 
veste e foarte tipică şi vrednică de d-l director 
gimnazial Dr. Pavel Oprișa — dacă-mi permiteţi 
— cel Mare! 
Sibiiu, în 12 Decemvrie 1908. 
Dr. Traian Suciu, 
profesor în Brad. 


Da 5 meg 


Proprietar-editor: OCTAVIAN GOGA, 
Red. responsabil: DEMETRU MARCU. 

„Cassa de păstrare în Mercurea“ 


societate pe acţiuni. 


Primeşte depuneri spre fructiticare 
cu interese de 4:/0/, dela Cor. 1000'— 
în sus pe lângă anunţ de 180 zile cu 
interese de 5%, iar dela suma de Cor. 
10,000 în sus cu anunț de 360 zile cu 
interese de 5:/%. 

Interesele după depuneri se capi- 
talizează de 2 ori pe an, și anume la 
30 Iunie şi 31 Decemvrie st. n. 

Darea de interese o plătește insti- 
tutul separat. 

Depuneri şi ridicări se pot face și 
prin poștă. 

Acoardă împrumuturi pe cambii; 
cambii cu acoperire hipotecară; obliga- 
ţiuni cu cavenţi; pe hipotecă; credite 


de cont-curent pe lângă asigurare hipo- 
tecară sau hârtii de valoare (acţii dela 
bănci şi efecte publice). 

Etalonul de interese variază între 
61/.0/.—8%/0, fără nici o proviziune. 
Direecţiunea. 

na caritate 


Capitaluri asigurate asupra vieţii: 
9.882.454:— coroane. 

Tiparul tipografiei Arhidiecezane în Sibiiu, 

